钦定古今图书集成/明伦汇编/家范典/第075卷 > 宋袁氏世范 > 《嫂疾得药判》杨守纳
## 钦定古今图书集成/明伦汇编/家范典/第075卷 > 宋袁氏世范 > 《嫂疾得药判》杨守纳

“颜甲养寡嫂疾，求药无出。有童子授之，化鸟而去。” 邻告妖异，甲不伏。对曰：

天鉴昭著，神心正直，苟精诚而聿敷，何贶施而靡应？
颜甲族承先哲，行不违仁，宁见倨于下机，每防嫌于
通问。荣擢棣萼，痛违爱于仁兄；讽起伯梁，遂虔心于
寡嫂。衣冠肃敬，方礼国而躬勤；衾枕婴缠，忽孀闺而
寝疾。四时有厉，始见攻里；五药无资，爰将瞑眩。至诚
攸感，异兆旋臻，岂童子之何知，有神人之叶契。香囊
遽委，俄瞻见于灵蛇；敛衽方回，宛迁形于翥鸟。联翩
彩翩，疑征入梦之祥；坱北元功，即降痊痾之庆。勿药
有喜，道则虽殊，无言不酬，义终可尚。乡党称孝，固足
当仁；邻伍生诬，何诚蔽善？